xml version="1.0" encoding="UTF-8"?


Europos Sąjungos C 374A/2020


| | | |
| --- | --- | --- |
| | | ISSN 1977-0960 |
| Europos Sąjungos oficialusis leidinys | | C 374A |
| European flag | | |
| Leidimas lietuvių kalba | Informacija ir pranešimai | 63 metai 2020m. lapkričio 5d. |

---

| | | |
| --- | --- | --- |
| Turinys | | Puslapis |
| | V   Nuomonės | |
| | ADMINISTRACINĖS PROCEDŪROS | |
| | Europos personalo atrankos tarnyba (EPSO) | |
| 2020/C 374 A/01 | [Pranešimo apie viešąjį konkursą papildymas – EPSO/AD/372/19 – Audito srities administratoriai (AD 5 / AD 7) ( OL C 156 A, 2019 5 7 )](http://publications.europa.eu/resource/uriserv/OJ.CA.2020.374.01.0001.01.LIT.xhtml) | [1](#CA2020374LT.01000101.doc) |
| 2020/C 374 A/02 | [Pranešimo apie viešąjį konkursą papildymas – EPSO/AD/374/19 – Šių sričių administratoriai (AD 7): 1. konkurencijos teisė; 2. finansų teisė; 3. ekonominės ir pinigų sąjungos teisė; 4. ES biudžetui taikomos finansinės taisyklės; 5. euro monetų apsauga nuo padirbinėjimo ( OL C 191 A, 2019 6 6 )](http://publications.europa.eu/resource/uriserv/OJ.CA.2020.374.01.0003.01.LIT.xhtml) | [3](#CA2020374LT.01000301.doc) |

---

| | |
| --- | --- |
| LT | |

---

V Nuomonės

ADMINISTRACINĖS PROCEDŪROS

Europos personalo atrankos tarnyba (EPSO)

| | | | |
| --- | --- | --- | --- |
| 5.11.2020 | LT | Europos Sąjungos oficialusis leidinys | CA 374/1 |

---

Pranešimo apie viešąjį konkursą papildymas – EPSO/AD/372/19 – Audito srities administratoriai (AD 5 / AD 7)

([Europos Sąjungos oficialusis leidinys C 156 A, 2019 m. gegužės 7 d.](http://publications.europa.eu/resource/oj/JOC_2019_156_A_TOC))

(2020/C 374 A/01)

1.

Dėl COVID-19 protrūkio EPSO nuo 2020 m. kovo 6 d. turėjo nutraukti ir sustabdyti visą vertinimo centro veiklą, kurią ji vykdo Briuselyje ir Liuksemburge esančiose savo patalpose, kad laikantis ES ir nacionalinių institucijų pateiktų nurodymų ir gairių būtų užtikrintas visų reikiamų atsargumo priemonių taikymas. Dėl to iškilo ir vertinimo centre turėjusių vykti kompiuterinių testų organizavimo sunkumų. Iš pradžių EPSO planavo kai kurių konkursų vertinimo centro procedūras atnaujinti nuo 2020 m. rugsėjo vidurio. Tačiau, atsižvelgiant į dabartinę su COVID-19 susijusią padėtį, būtent į tai, kad nacionalinės institucijos visuomenės sveikatos sumetimais uždraudė didelius žmonių susibūrimus ir apribojo keliones, artimiausiu metu testų laikyti EPSO patalpose nebus įmanoma. Kadangi klausimų su keliais atsakymų variantais testus planuota rengti vertinimo centre, EPSO teko ieškoti kitų šių testų laikymo būdų. Todėl dabar tie testai vyks viename iš EPSO akredituotų testų centrų.

2.

Kad viešųjų konkursų procedūros būtų užbaigtos per tinkamą laiką, vertinimo centro testus EPSO rengs internetu (nuotoliniu būdu). Tai suteiks kandidatams galimybę šiuos testus laikyti namuose, biure ir pan. – tam jiems nereikės vykti į EPSO testų centrą. Tokie testai nuo šiol bus atliekami dalyvaujant internetinėse vaizdo konferencijose. Visa techninė informacija, be kita ko, instrukcijos, kaip patikrinti ryšį prieš pačią testų laikymo dieną, bus pateikta tinkamu laiku. Kvietimai atlikti testus bus skelbiami kandidatų EPSO aplankuose. Kandidatai turi patikrinti savo EPSO aplanką bent du kartus per savaitę.

3.

Kai kurie kandidatai minėtus testus dar iki 2020 m. kovo 6 d. atliko pačiame vertinimo centre.

Tų testų, išskyrus grupinę užduotį, rezultatai išliks galioti, tačiau grupinė užduotis bus pakeista kitu testu – situaciniu įgūdžių vertinimo pokalbiu.

Kandidatai, kurie iki 2020 m. kovo 6 d. neatliko testų pačiame vertinimo centre ir kuriems šiuo metu tokios galimybės suteikti nebeįmanoma, visus vertinimo centro testus atliks nuotoliniu būdu per vieną ar kelias dienas.

4.

Kad visiems kandidatams būtų sudarytos vienodos sąlygos, visi jie turi laikyti tuos pačius testus. Grupinės užduoties neįmanoma tinkamai surengti nuotoliniu būdu. Jei kiltų techninių problemų, tai pakenktų grupės dinamikai ir dėl to nukentėtų užduotyje dalyvaujantys kandidatai. Todėl vietoj to visi kandidatai (įskaitant tuos, kurie jau atliko grupinę užduotį) turės dalyvauti 30–40 minučių trukmės nuotoliniame situaciniame įgūdžių vertinimo pokalbyje (internetinėje vaizdo konferencijoje).

Per situacinį įgūdžių vertinimo pokalbį bus tikrinami įvairūs bendrieji įgūdžiai (analizė ir problemų sprendimas; mokymasis ir tobulėjimas; prioritetų nustatymas ir darbo organizavimas; atsparumas; darbas su kitais žmonėmis; vadovavimas) – tam kandidatų bus klausiama, kaip jie elgtųsi konkrečiose situacijose. Tai bus individualus pokalbis internetu su specialiai parengtu pokalbio vedėju. Laikydamasis orientacinio scenarijaus, jis per pokalbį pateiks papildomos informacijos.

Kad kandidatams būtų lengviau pasirengti, likus maždaug dviem trims savaitėms iki situacinių įgūdžių vertinimo pokalbių laikotarpio jiems bus pateiktas užduoties aprašas ir bendroji informacija. Užduoties apraše kandidatų bus paprašyta pakeisti kolegą ir prisiimti atsakomybę už įvairius per pokalbį aptarsimus uždavinius ir situacijas. Per pokalbį bus nagrinėjamos ir užduoties apraše nenurodytos papildomos situacijos. Kandidatams bus leidžiama per pokalbį naudotis užduoties aprašu ir bendrąja informacija.

Kandidatus kalbins ES institucijos darbuotojas. Kiekvieno kandidato pasirodymą stebės ir vertins du atrankos komisijos nariai. Jie balais vertins šiuo testu tikrinamus įgūdžius. Pokalbio vedėjas kandidato nevertins.

---

| | | | |
| --- | --- | --- | --- |
| 5.11.2020 | LT | Europos Sąjungos oficialusis leidinys | CA 374/3 |

---

Pranešimo apie viešąjį konkursą papildymas – EPSO/AD/374/19 – Šių sričių administratoriai (AD 7): 1. konkurencijos teisė; 2. finansų teisė; 3. ekonominės ir pinigų sąjungos teisė; 4. ES biudžetui taikomos finansinės taisyklės; 5. euro monetų apsauga nuo padirbinėjimo

([Europos Sąjungos oficialusis leidinys C 191 A, 2019 m. birželio 6 d.](http://publications.europa.eu/resource/oj/JOC_2019_191_A_TOC))

(2020/C 374 A/02)

1.

Dėl COVID-19 protrūkio EPSO nuo 2020 m. kovo 6 d. turėjo nutraukti ir sustabdyti visą vertinimo centro veiklą, kurią ji vykdo Briuselyje ir Liuksemburge esančiose savo patalpose, kad laikantis ES ir nacionalinių institucijų pateiktų nurodymų ir gairių būtų užtikrintas visų reikiamų atsargumo priemonių taikymas. Dėl to iškilo ir vertinimo centre turėjusių vykti kompiuterinių testų organizavimo sunkumų. Iš pradžių EPSO planavo kai kurių konkursų vertinimo centro procedūras atnaujinti nuo 2020 m. rugsėjo vidurio. Tačiau, atsižvelgiant į dabartinę su COVID-19 susijusią padėtį, būtent į tai, kad nacionalinės institucijos visuomenės sveikatos sumetimais uždraudė didelius žmonių susibūrimus ir apribojo keliones, artimiausiu metu testų laikyti EPSO patalpose nebus įmanoma. Kadangi klausimų su keliais atsakymų variantais testus planuota rengti vertinimo centre, EPSO teko ieškoti kitų šių testų laikymo būdų. Todėl dabar tie testai vyks viename iš EPSO akredituotų testų centrų.

2.

Kad viešųjų konkursų procedūros būtų užbaigtos per tinkamą laiką, vertinimo centro testus EPSO rengs internetu (nuotoliniu būdu). Tai suteiks kandidatams galimybę šiuos testus laikyti namuose, biure ir pan. – tam jiems nereikės vykti į EPSO testų centrą. Tokie testai nuo šiol bus atliekami dalyvaujant internetinėse vaizdo konferencijose. Visa techninė informacija, be kita ko, instrukcijos, kaip patikrinti ryšį prieš pačią testų laikymo dieną, bus pateikta tinkamu laiku. Kvietimai atlikti testus bus skelbiami kandidatų EPSO aplankuose. Kandidatai turi patikrinti savo EPSO aplanką bent du kartus per savaitę.

3.

Kai kurie kandidatai minėtus testus dar iki 2020 m. kovo 6 d. atliko pačiame vertinimo centre.

Tų testų, išskyrus grupinę užduotį, rezultatai išliks galioti, tačiau grupinė užduotis bus pakeista kitu testu – situaciniu įgūdžių vertinimo pokalbiu.

Kandidatai, kurie iki 2020 m. kovo 6 d. neatliko testų pačiame vertinimo centre ir kuriems šiuo metu tokios galimybės suteikti nebeįmanoma, visus vertinimo centro testus atliks nuotoliniu būdu per vieną ar kelias dienas.

4.

Kad visiems kandidatams būtų sudarytos vienodos sąlygos, visi jie turi laikyti tuos pačius testus. Grupinės užduoties neįmanoma tinkamai surengti nuotoliniu būdu. Jei kiltų techninių problemų, tai pakenktų grupės dinamikai ir dėl to nukentėtų užduotyje dalyvaujantys kandidatai. Todėl vietoj to visi kandidatai (įskaitant tuos, kurie jau atliko grupinę užduotį) turės dalyvauti 30–40 minučių trukmės nuotoliniame situaciniame įgūdžių vertinimo pokalbyje (internetinėje vaizdo konferencijoje).

Per situacinį įgūdžių vertinimo pokalbį bus tikrinami įvairūs bendrieji įgūdžiai (analizė ir problemų sprendimas; mokymasis ir tobulėjimas; prioritetų nustatymas ir darbo organizavimas; atsparumas; darbas su kitais žmonėmis; vadovavimas) – tam kandidatų bus klausiama, kaip jie elgtųsi konkrečiose situacijose. Tai bus individualus pokalbis internetu su specialiai parengtu pokalbio vedėju. Laikydamasis orientacinio scenarijaus, jis per pokalbį pateiks papildomos informacijos.

Kad kandidatams būtų lengviau pasirengti, likus maždaug dviem trims savaitėms iki situacinių įgūdžių vertinimo pokalbių laikotarpio jiems bus pateiktas užduoties aprašas ir bendroji informacija. Užduoties apraše kandidatų bus paprašyta pakeisti kolegą ir prisiimti atsakomybę už įvairius per pokalbį aptarsimus uždavinius ir situacijas. Per pokalbį bus nagrinėjamos ir užduoties apraše nenurodytos papildomos situacijos. Kandidatams bus leidžiama per pokalbį naudotis užduoties aprašu ir bendrąja informacija.

Kandidatus kalbins ES institucijos darbuotojas. Kiekvieno kandidato pasirodymą stebės ir vertins du atrankos komisijos nariai. Jie balais vertins šiuo testu tikrinamus įgūdžius. Pokalbio vedėjas kandidato nevertins.

5.

Kandidatai, kurie dar nėra atlikę kompiuterinių klausimų su keliais atsakymų variantais testų, juos laikys EPSO akredituotuose testų centruose. Kandidatai galės pasirinkti iš daugybės tiek Europoje, tiek visame pasaulyje esančių akredituotų testų centrų. Bus imtasi visų sanitarinių priemonių, reikalingų, kad būtų galima laikyti testą tuose testų centruose. Atlikti šių testų kandidatai bus pakviesti atskirai, per jų EPSO aplankus.

---